# Sahra Wagenknecht

Sahra Wagenknecht pronunciació alemanya: ( Jena, 16 de juliol de 1969) és una política, economista, escriptora i publicista alemanya, llicenciada en literatura i doctora en ciències econòmiques. Va ser membre del consell de directors del Die Linke i del Parlament Europeu des del juliol de 2004 fins al juliol de 2009. Des del 2009 va ser membre del Bundestag d'Alemanya i portaveu d'economia del seu grup parlamentari. Era la portaveu de la Plataforma comunista. Des de 2010 va ser vicepresidenta del partit alemany Die Linke, que abandonà el 2023 per formar l'Aliança Sahra Wagenknecht (Bündnis Sahra Wagenknecht, BSW).
Wagenknecht es mostra a favor de Fidel Castro i solidària amb Hugo Chávez i critica l'anticomunisme.

## Biografia i formació

Wagenknecht és filla d'una alemanya i un iranià i té la nacionalitat iraniana. Quan tenia tres anys, el seu pare va deixar la família i se'n tornà a l'Iran. La mare va treballar per a una agència estatal de distribució d'objectes d'art. Wagenknecht es va criar amb els avis a Jena i es va establir amb la mare a Berlín Oriental per començar l'escolaritat. En els seus anys escolars va ser membre de la Freie Deutsche Jugend i va acabar el 1988 l'educació secundària amb el batxillerat Abitur a Berlin. En temps de la RDA, Wagenknecht es va negar a menjar durant la classe obligatòria de formació militar, la qual cosa va ser interpretada pels funcionaris com una vaga de fam. Com a conseqüència li van prohibir d'estudiar a la RDA. Li van assignat un lloc com a secretària i va dimitir al cap de tres mesos. El 1989, sis mesos abans de la Caiguda del Mur de Berlín, va entrar en el Partit Socialista Unificat d'Alemanya (SED).
A partir de 1990 va estudiar a les universitats de Jena, Berlín i Groningen filosofia i literatura contemporània, i va completar els seus estudis el 1996 a Groningen amb un tesi sobre la interpretació de Hegel pel jove Marx, dirigida per Hans Heinz Holz.
Entre 2005 i 2010 estudià economia i va defensar una tesi doctoral sobre "Els límits de l'elecció d'estalvi i necessitats bàsiques als països desenvolupats", a la Universitat Tècnica de Chemnitz, qualificada magna cum laude en el sistema alemany, i publicada per la Universitat.
El 1997 es va casar amb el periodista i productor Ralph-Thomas Niemeyer,. de qui es va divorciar el 2013. El 2014 es va casar al el polític Oskar Lafontaine, que li porta 26 anys.
S'ha declarat atea.

### Carrera política

Entre els anys 1991 i 1995, Sahra Wagenknecht va ser membre de la presidència del Partit del Socialisme Democràtic (PDS), i des del 1991 també va ser membre de la direcció de la Plataforma Comunista. Des del 2007, Sahra Wagenknecht és membre de la presidència del partit Die Linke i des de l'octubre de 2007, membre de la comissió programàtica del partit.
En les eleccions de 1998, Wagenknecht va concórrer com a candidata per la regió de Dortmund i va aconseguir el 3,35 per cent dels vots. El 1999, en les eleccions al Parlament Europeu, va ser triada com a representant del PDS. Al Parlament va treballar en el Comitè d'Assumptes Econòmics i Monetaris, així com en l'Assemblea de Parlaments llatinoamericans.
Després de la unió del PDS i del WASG per formar Die Linke, Wagenknecht va contemplar la possibilitat de presentar-se com a vicepresidenta del partit. No obstant això, líders del partit, com Lothar Bisky i Gregor Gysi, s'hi van oposar (al·legant les seves suposades simpaties amb la RDA). Com a conseqüència de la controvèrsia, Wagenknecht va anunciar que no es presentaria. Wagenknecht va obtenir un escó en les eleccions federals del 2009 a Renania del Nord-Westfàlia. En el Bundestag, es va convertir en la portaveu del partit per a assumptes econòmics. El 15 de maig de 2010 va ser triada finalment vicepresidenta del partit.
Wagenknecht defensava que el partit Die Linke havia de dur a terme una política radical i amb objectius anticapitalistes per diferenciar-se del Partit Socialdemòcrata d'Alemanya i Aliança 90/Els Verds. Es va manifestar críticament pel que fa a la participació del partit en governs de coalició, especialment a l'estat federal de Berlín, que van dur a terme polítiques de retallades de la despesa social i privatitzacions.
A finals de setembre del 2023 va formar Aliança Sahra Wagenknecht - Per la Raó i la Justícia, (BSW) una associació destinada a servir com a precursora d'un partit polític. El partit va ser fundat al gener de 2024.
En les eleccions de 2024 a Turíngia i Saxònia el nou partit va superar amb escreix els vells partits d'esquerra.

## Referències

* ↑ Franz Solms-Laubach, (4 de diciembre de 2008), "Was Sahra Wagenknecht für unanständig hält", Welt online.
* ↑ "Gysi lobt Wagenknecht", N-tv.de.
* ↑ Enrique Müller, "La Pasionaria de Berlín", El País, 12-04-2014.
* ↑ «Nace en Alemania un partido de izquierda contra la inmigración» (en castellà), 23-10-2023. [Consulta: 26 novembre 2023].
* ↑ Felix Langhammer, Axel Gebauer; WARENFORM http://www warenform net. «Die Krise aus Sicht einer Kommunistin - Wagenknecht -» (en alemany), 21-02-2024. [Consulta: 28 gener 2024].
* ↑ «Erklärung des Bundessprecherrates der Kommunistischen Plattform». Arxivat de l'original el 2013-07-27. [Consulta: 23 maig 2021].
* ↑ Günter Gaus im Gespräch mit Sahra Wagenknecht.
* ↑ Der Spiegel 45/2011, página 64 Online
* ↑ "Günter Gaus im Gespräch mit Sahra Wagenknecht Archived 22 January 2021 at the Wayback Machine" from Rundfunk Berlin-Brandenburg (rbb), 11 February 2004.
* ↑ "Kurzbiographie Archived 9 October 2007 at the Wayback Machine" from www.sahra-wagenknecht.de Archived 19 July 2011 at the Wayback Machine (29 June 2007)
* ↑ Nachwuchs, Prorektor für Forschung und wissenschaftlichen. «Promotionen – Publikationen – Forschung – TU Chemnitz». tu-chemnitz.de. Arxivat de l'original el 16 January 2021. [Consulta: 28 juliol 2015].
* ↑ Sahra Wagenknecht: The Limits of Choice: Saving Decisions and Basic Needs in Developed Countries. Campus Verlag, Oktober 2013, ISBN 978-3-593-39916-4.
* ↑ Leute Arxivat 2015-11-25 a Wayback Machine..
* ↑ Casament secret: Oskar Lafontaine i Sahra Wagenknecht es van casar Arxivat 20 September 2020 a Wayback Machine. (article en alemany a www.faz.net, 22 March 2015)
* ↑ http://www.sahra-wagenknecht.de/de/article/7.das_leben_leben.html Arxivat 6 October 2017 a Wayback Machine. Interviewer: "Gibt es bei Ihnen auch ab und an Zweifel am Atheismus? (De tant en tant dubteu de l'ateisme)" Sahra Wagenknecht: "No pas, en realitat"
* ↑ «Biografía de Sahra Wagenknecht». Arxivat de l'original el 2007-10-09. [Consulta: 5 agost 2017].
* ↑ Sahra Wagenknecht y otros, "Nicht mitkungeln, sondern kämpfen" (http://www.sahra-wagenknecht.de/de/article/39.nicht_mitkungeln_sondern_kaempfen.html).
* ↑ Alipour, Nick. «Germany's left-wing rebel launches populist party to run in EU elections». Euractiv.com, 23-10-2023. [Consulta: 24 octubre 2023].
* ↑ Knight, Ben. «Wagenknecht: A far-left challenge to Germany's far-right AfD – DW – 10/23/2023». Deutsche Welle, 23-10-2023. [Consulta: 24 octubre 2023].
* ↑ «Sahra Wagenknecht crea un nuevo partido político en Alemania» (en castellà). Euronews, 09-01-2024. [Consulta: 28 gener 2024].
* ↑ «Qui és i què defensa l’Aliança Sahra Wagenknecht, el nou partit antiimmigració que encapçala l’esquerra alemanya?». Vilaweb, 01-09-2024. [Consulta: 8 setembre 2024].